பிறப்புக்கும் இறப்புக்கும் நடுவே - ஏனைய கவிதைகள்

என்ன சாதியென்று 
  தெரியவில்லை எனக்கு, 
  என்ன மதமென்று 
  தெரியவில்லை எனக்கு, 
 அழுதேன், 
  யாரோ எடுத்தார்கள், 
 குளிப்பாட்டினார்கள், 
 தூங்கினேன், 
  பசித்தது, 
 அழுதேன். 
 பாலூட்டிய பின், 
 டேய்! அம்மாவைப் 
  பாருடா செல்லம், 
 அதோ பாரு 
  உன் அப்பாவ, 
 வரிசையாய் 
  அறிமுகப் படலங்கள், 
 தாத்தா, பாட்டி, 
  மாமா, அத்தை, 
  அண்ணன், அக்கா, 
  சித்தி, சித்தப்பா, 
  பெரியம்மா, பெரியப்பா என்று 
  வரிசையாய் 
  அறிமுகப் படலங்கள்! 
 பக்கத்து தொட்டிலில் 
  எனைப் பார்த்து 
  சிரிக்கிறான் என் நண்பன். 
 இருவரின் உறவுகளும் 
  மாறி, மாறிப் பார்க்கின்றன, 
 பேசவில்லை, 
 ஒரு புன்னகைகூட இல்லை, 
 வெவ்வேறு சாதியாம் இருவரும். 
 என்ன சாதியென்று 
  தெரியவில்லை எனக்கு, 
  என்ன மதமென்று 
  தெரியவில்லை எனக்கு, 
 அப்போது பிறந்த குழந்தை நான். 
 விதை விதைத்தார்கள், 
 உரம் போட்டார்கள், 
 வளர, வளர என்னுள் 
  பல கிளைகள். 
 சாதி, மதம், 
  சுய கௌரவம், 
 சுய நலம், 
 பயம், 
  சோம்பேறித்தனம், 
 மூடநம்பிக்கை, 
 ரத்தவெறி, 
  அறியாமை எனப்பல 
  கிளைகள். 
 அடுத்தவர்க்கு நிழல் தரா 
  மொட்டைக் கிளைகள். 
 எங்கே போயின நான் 
  சிறுகுழந்தையாயிருந்த போது 
 என்னில் இருந்த 
  பல சுவையான 
  நல்ல கனிகள்! 
 கள்ளம் கபடமற்ற சிரிப்பு, 
 பயமற்ற பார்வை, 
 சுறுசுறுப்பான உடம்பு, 
 மிடுக்கான பேச்சு, 
 பகிர்ந்துண்ணும் பொதுநலம், 
 சாதி, மதம் பார்க்காத 
  நண்பர்களுடன் விளையாட்டு. 
 கீழே விழுந்தாலும் 
  சுய கௌரவம் 
  பார்க்காத அழுகை. 
 தான்னம்பிக்கையுடன் 
 எதிர்காலக் கனவுகளில்கண்கள். 
 எங்கே போயின 
  என்னில் இருந்த 
  பல சுவையான 
  நல்ல கனிகள். 
 இடைப்பட்ட வருடங்கள் 
  இல்லாமல் இருந்தால் 
  நன்றாகத்தான் இருக்கும், 
 நினைக்கிறது மனம், 
 நடக்க விடுவதில்லைஇயற்கை. 
 என்ன சாதியென்று 
  தெரிகிறது எனக்கு, 
 என்ன மதமென்று 
  தெரிகிறது எனக்கு, 
 இக்காலத்தின் 
  வளர்ந்த மனிதன் 
  நான். 
 என்ன சாதியென்று 
  தெரியவில்லை எனக்கு, 
  என்ன மதமென்று 
  தெரியவில்லை எனக்கு, 
 அழுதேன், 
  யாரோ எடுத்தார்கள், 
 குளிப்பாட்டினார்கள், 
 தூங்கினேன், 
  பசித்தது, 
 அழுதேன். 
 பாலூட்டிய பின், 
 டேய்! அம்மாவைப் 
  பாருடா செல்லம், 
 அதோ பாரு 
  உன் அப்பாவ, 
 வரிசையாய் 
  அறிமுகப் படலங்கள், 
 தாத்தா, பாட்டி, 
  மாமா, அத்தை, 
  அண்ணன், அக்கா, 
  சித்தி, சித்தப்பா, 
  பெரியம்மா, பெரியப்பா என்று 
  வரிசையாய் 
  அறிமுகப் படலங்கள்! 
 பக்கத்து தொட்டிலில் 
  எனைப் பார்த்து 
  சிரிக்கிறான் என் நண்பன். 
 இருவரின் உறவுகளும் 
  மாறி, மாறிப் பார்க்கின்றன, 
 பேசவில்லை, 
 ஒரு புன்னகைகூட இல்லை, 
 வெவ்வேறு சாதியாம் இருவரும். 
 என்ன சாதியென்று 
  தெரியவில்லை எனக்கு, 
  என்ன மதமென்று 
  தெரியவில்லை எனக்கு, 
 அப்போது பிறந்த குழந்தை நான். 
 விதை விதைத்தார்கள், 
 உரம் போட்டார்கள், 
 வளர, வளர என்னுள் 
  பல கிளைகள். 
 சாதி, மதம், 
  சுய கௌரவம், 
 சுய நலம், 
 பயம், 
  சோம்பேறித்தனம், 
 மூடநம்பிக்கை, 
 ரத்தவெறி, 
  அறியாமை எனப்பல 
  கிளைகள். 
 அடுத்தவர்க்கு நிழல் தரா 
  மொட்டைக் கிளைகள். 
 எங்கே போயின நான் 
  சிறுகுழந்தையாயிருந்த போது 
 என்னில் இருந்த 
  பல சுவையான 
  நல்ல கனிகள்! 
 கள்ளம் கபடமற்ற சிரிப்பு, 
 பயமற்ற பார்வை, 
 சுறுசுறுப்பான உடம்பு, 
 மிடுக்கான பேச்சு, 
 பகிர்ந்துண்ணும் பொதுநலம், 
 சாதி, மதம் பார்க்காத 
  நண்பர்களுடன் விளையாட்டு. 
 கீழே விழுந்தாலும் 
  சுய கௌரவம் 
  பார்க்காத அழுகை. 
 தான்னம்பிக்கையுடன் 
 எதிர்காலக் கனவுகளில்கண்கள். 
 எங்கே போயின 
  என்னில் இருந்த 
  பல சுவையான 
  நல்ல கனிகள். 
 இடைப்பட்ட வருடங்கள் 
  இல்லாமல் இருந்தால் 
  நன்றாகத்தான் இருக்கும், 
 நினைக்கிறது மனம், 
 நடக்க விடுவதில்லைஇயற்கை. 
 என்ன சாதியென்று 
  தெரிகிறது எனக்கு, 
 என்ன மதமென்று 
  தெரிகிறது எனக்கு, 
 இக்காலத்தின் 
  வளர்ந்த மனிதன் 
  நான்.